| **Abies borisii-regis** |
| --- |
| Abies borisii-regis (Abies borisii-regis)Makedoninis kėnis (Abies borisii-regis) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Pušiniai  *( Pinaceae)* |
| Gentis: | Kėnis  *( Abies)* |
| Rūšis: | Makedoninis kėnis  *( Abies borisii-regis)* |

 |
| Binomas |
| ***Abies borisii-regis***Mattf. |

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Makedoninis kėnis** (*Abies borisii-regis*) – pušinių (*Pinaceae*) šeimos kėnių genties (*Abies*) visžalių medžių rūšis.

Pavadinimas
-----------

Pilnas rūšies pavadinimas (*Abies borisii-regis* Mattf.) pagal vokiečių botaniką *Johannes Mattfeld* gyvenusį 1895-1951 metais.
Pavadinimas suteiktas pagerbiant Bulgarijos karalių Borisą III, kada pastarajam valdant Bulgariją, *Abies borisii-regis* buvo paskelbta kaip nauja rūšis. 

Bulgarų kalboje vadinamas - *Българска ела*, vokiškai - *Bulgarische Tanne*.

Turi šiuos sinonimus:

* Abies alba var. acutifolia Turrill
* Abies alba subsp. borisii-regis (Mattf.) Kouharov & N.Andreev
* Abies apollinis Boiss.
* Abies borisii var. regis Mattf.
* Abies borisii-regis var. pungentipilosa R.Vig. & Gaussen
* Abies cilicica subsp. borisii-regis (Mattf.) Silba
* Abies cilicica var. borisii-regis (Mattf.) Silba

Paplitimas
----------

Natūraliai auga Balkanų pusiasalio pietryčiuose - daugiausia Bulgarijoje, Makedonijoje, šiaurės Graikijoje, Serbijoje ir Albanijoje.

Augavietės
----------

Auga 700-1700 m aukščio kalnuotose altitudėse (Graikijoje iki 1800 m altitudėse), kur į metus iškrenta 1000 mm kritulių.

Abies borisii-regis matmenys
----------------------------

Užauga iki 40-50 m, retkarčiais iki 60 m. Jų kamienas gali siekti iki 1,5 ar dar rečiau iki 2 m skersmens. Aukščiausi Bulgarijoje šie medžiai auga Rilos nacionaliniame parke.

Morfologija
-----------

Tai su tiesiu kamienu, amžinai žaliuojantis spygliuotis pušūnų medis. Jo spygliukai viršutinėje pusėje blizgantys, tamsiai žali, apatinėje su dviem mėlynom - baltom juostelėm. 1,8-3,5 cm ilgio ir 2 mm pločio bei 0,5 mm storio. Kankorėžiai 10–21 cm ilgio ir 4 cm pločio su apie 150-200 ant jo augančių žvynelių. Kai subręsta, kankorėžiai desintegruojasi ir taip išlaisvina juose esančias sėkleles, kurios turi po du sparnelius.

Manoma, kad Abies borisii-regis labai artima rūšis Europiniams, Kaukaziniams, Graikiniams kėniams rūšis. Kai kurie botanikai mano kad tai gali būti Europinio ir Graikinio kėnių hibridinė rūšis. Kiti botanikai mano kad tai Europinio kėnio porūšis *Abies alba var. acutifolia* arba kitaip *Abies pardei*.

Amžius
------

Gyvena iki 170 metų, nors, kadangi šios rūšies medžio rievių pavyzdžių surinkta nedaug, yra tikimybė, kad išgyvena ir daugiau metų.

Nuorodos
--------

* Abies borisii-regis mokslinis lotyniškas pavadinimas per theplantlist.org svetainę Archyvuota kopija 2011-01-21 iš Wayback Machine projekto. *Anglų k.*
* Abies borisii-regis mokslinis lotyniškas pavadinimas per ipni.org svetainę, *Anglų k.*
* Plačiau apie Abies borisii-regis per conifers.org svetinę, *Anglų k.*

Galerija
--------

* KankorėžisKankorėžis
* Abies borisii-regis Bulgarijos pietvakariuose esančiame Pirino kalnų masyveAbies borisii-regis Bulgarijos pietvakariuose esančiame Pirino kalnų masyve

|  |  |
| --- | --- |
|  | **Vikiteka: Makedoninis kėnis** – vaizdinė ir garsinė medžiaga  |